Document ID: /roh_data/filtered/Billingualer_Corpus_interleaved-de-rm.jsonl.gz/830

This is a text translated from German to Rumantsch Grischun.
Behindertengleichstellungsgesetz: Diskutiert werden nun die Details

Das Behindertengleichstellungsgesetz tritt im Januar 2004 in Kraft. Zwei Verordnungen regeln die Details: eine davon die Anforderungen an einen behindertengerechten öffentlichen Verkehr. Die andere liegt im Entwurf vor und regelt unter anderem die Aufgaben des Behindertengleichstellungsbüros und gibt Kriterien vor, wie die Interessen der Behinderten bei der Anpassung von Bauwerken gegenüber den Interessen des Umwelt-, des Natur und des Heimatschutzes gewichtet werden müssen. Weiter ist der neuen "Behindertengleichstellungsverordnung BehiV" zu entnehmen, wie die gesetzlich vorgesehenen Maximalwerte für Anpassungskosten zu berechnen sind.

Die Bündner Regierung unterstützt grundsätzlich den Verordnungsentwurf. Unklar bleibt allerdings weiterhin, ob die Kantone für den Bereich "behindertengerechtes Bauen" überhaupt eine eigene gesetzliche Grundlage schaffen müssen oder nicht. Zudem wünscht die Regierung auch eine klarere Sprachregelung. Es ist entscheidend, ob beispielsweise mit Begriffen wie "Zugang zu Bauten" der Haupteingangs-Bereich oder eben der Zugang zu allen Räumen gemeint ist. Weiter ist es nicht ersichtlich, warum der Arbeitgeber die Gründe für eine Nichteinstellung von Menschen mit Behinderungen begründen muss, während Stellenbewerber und Stellenbewerberinnen ohne Behinderung diesen Anspruch nicht erheben können. Die neue Verordnung soll wie das Behindertengleichstellungsgesetz ebenfalls im Januar 2004 in Kraft treten.

Ausländerfragen: Integrationsbemühungen dort, wo sie Sinn machen

Der Bund will die gesellschaftliche Akzeptanz und die finanzielle Unabhängigkeit von Ausländerinnen und Ausländern, die nur vorläufig in der Schweiz aufgenommen worden sind, verbessern. Sie sollen so genannte "Integrationsleistungen" beziehen können. Dazu gehört zum Beispiel auch die "Stärkung der sozialen Kompetenz", um die Fähigkeit zu erhalten, überhaupt in ihr Heimatland zurückkehren zu können. Der Bund will dieses Ziel mit der Revision der Integrationsverordnung erreichen; die Bündner Regierung wehrt sich dagegen. Denn für diese Personengruppe ist der dauernde Aufenthalt in der Schweiz rechtskräftig abgelehnt worden. Es macht deshalb keinen Sinn, ihre Integration in der Schweiz mit zusätzlichen Massnahmen zu fördern. Massnahmen zur Stärkung der Sozialkompetenz könnten hingegen unter dem Titel der Rückkehrhilfe im Rahmen eines Asylverfahrens erbracht werden. Als richtig erachtet die Regierung hingegen die Absicht, von ihnen einen aktiven Beitrag zu ihrer eigenen Integration zu erwarten.

Die so genannte "Begrenzungsverordnung" regelt den Nachzug der Familien von Mitbürgerinnen und Mitbürgern mit einer Aufenthaltsbewilligung. Das "Bundesgesetz über den Aufenthalt und Niederlassung der Ausländer ANAG" schreibt vor, dass dabei die berufliche Grundausbildung der Jugendlichen garantiert sein muss. Deshalb will der Bundesrat die Begrenzungsverordnung so revidieren, dass der Familiennachzug grundsätzlich innerhalb von fünf Jahren beantragt werden muss. Gegen das Hauptziel der Revision, Jugendliche beruflich zu integrieren, hat die Bündner Regierung nichts einzuwenden. Allerdings ist sie beim gewählten Weg skeptisch. Damit ausländische Kinder beruflich integriert werden können sollten sie nicht älter als 14 Jahre alt sein, wenn sie in die Schweiz einreisen. Die Regierung schlägt deshalb vor, in der Verordnung ein Höchstalter statt einer Antragsfrist von fünf Jahren festzulegen. Beide revidierten Verordnungen sollen im Januar 2004 in Kraft treten.

Aus Gemeinden und Regionen

- Mulegns: Die Regierung hat das Lärmsanierungsprogramm für die Julierstrasse genehmigt.

Kantonsbeiträge an verschiedene Institutionen

- Schulhotel Passugg: Die Regierung hat das Projekt für den Neubau des Innenhoftrakts und für die zweite Etappe des Innenumbaus definitiv genehmigt. Der kantonale Baubeitrag beläuft sich auf rund 590'000 Franken.

- Zweckgemeinschaft Schaniela: Den kantonalen Beitrag für die gemeinsamen Abwasseranlagen der Gemeinden St. Antönien und St. Antönien-Ascharina hat die Regierung auf rund 670'000 Franken festgelegt.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 25.09.2003

Lescha davart l'egualitad dals impedids: uss vegnan discutads ils detagls

La lescha davart l'egualitad dals impedids va en vigur il schaner 2004. Duas ordinaziuns reglan ils detagls: ina da quellas concerna las pretensiuns ad in traffic public che resguarda ils basegns da las persunas impedidas. L'autra è avant maun sco sboz e regla tranter auter las incumbensas dal biro per l'egualitad dals impedids e dat criteris co ch'ils interess da las persunas impedidas ston vegnir valitads tar l'adattaziun d'edifizis en cumparegliaziun cun ils interess da la protecziun da l'ambient, da la natira e da la patria. Plinavant pon ins leger en l'ordinaziun davart l'egualitad dals impedids co che las valurs maximalas per custs d'adattaziun previsas en la lescha ston vegnir calculadas.

La regenza grischuna sustegna da princip il sboz da l'ordinaziun. Intschert è però vinavant sch'ils chantuns ston stgaffir in'atgna basa legala per il sectur da construcziun tenor ils basegns da persunas impedidas u betg. Ultra da quai giavischa la regenza er ina reglamentaziun pli clera areguard la lingua. Igl è decisiv sch'igl è per exempel manegià cun noziuns sco "access ad edifizis" la zona da l'entrada principala u però l'access a tut las localitads. Plinavant n'èsi betg cler daco che la patruna u il patrun sto argumentar ils motivs per in nunengaschament da persunas cun impediments, entant che persunas senza impediments che aspireschan per ina plazza na pon betg pretender quai. La nova ordinaziun duai - sco la lescha davart l'egualitad dals impedids - medemamain entrar en vigur il schaner 2004.

Dumondas dals esters: sa stentar per l'integraziun là, nua ch'igl è raschunaivel

La confederaziun vul meglierar l'acceptanza da la societad e l'independenza finanziala da persunas da l'ester ch'èn vegnidas retschettas mo provisoriamain en Svizra. Ellas duain pudair retrair uschenumnadas "prestaziuns d'integraziun". Latiers tutga per exempel er il "rinforz da la cumpetenza sociala" per survegnir la capacitad d'insumma pudair turnar en lur patria. La confederaziun vul cuntanscher questa finamira cun reveder l'ordinaziun d'integraziun; la regenza grischuna sa dosta cunter quai. Per questa gruppa da persunas è la dimora permanenta en Svizra numnadamain vegnida refusada cun vigur legala. I n'ha perquai nagin senn da promover ina integraziun en Svizra cun mesiras supplementaras. Mesiras per rinforzar la cumpetenza sociala pudessan però vegnir prestadas sut il titel da l'agid da returnar en il rom d'ina procedura d'asil. Sco en urden considerescha la regenza percunter l'intenziun da spetgar ina contribuziun activa da persunas da l'ester per lur atgna integraziun.

L'uschenumnada "ordinaziun da limitaziun" regla las circumstanzas per laschar suandar las famiglias da conburgaisas e conburgais cun ina permissiun da dimora. La lescha federala davart la dimora ed il domicil dals esters prescriva che la furmaziun professiunala da basa dals uffants stoppia esser garantida latiers. Perquai vul il cussegl federal reveder l'ordinaziun da limitaziun uschia, ch'i sto da princip vegnir pretendì entaifer tschintg onns da laschar suandar las famiglias. Encunter la finamira principala da la revisiun d'integrar giuvenils areguard la professiun n'ha la regenza grischuna da far naginas objecziuns. Però è ella sceptica areguard la via elegida. Per ch'uffants esters possian vegnir integrads areguard la professiun, na duessan els betg avair dapli che 14 onns cura ch'els vegnan en Svizra. La regenza propona perquai da fixar en l'ordinaziun ina vegliadetgna maximala empè d'in termin da dumonda da tschintg onns. Tuttas duas ordinaziuns duain entrar en vigur il schaner 2004.

Da vischnancas e regiuns

- Mulegns: La regenza ha approvà il program da sanaziun cunter la canera sin la via dal Güglia.

Contribuziuns chantunalas a diversas instituziuns

- Hotel da scola Passugg: La regenza ha approvà definitivamain il project per la construcziun nova dal tract da la curt interna e per la segunda etappa da construcziun da la restauraziun interna. La contribuziun chantunala importa var 590'000 francs.

- Uniun d'interess Schaniela: La contribuziun chantunala per las sereneras communablas da las vischnancas da St. Antönien e da St. Antönien-Ascharina ha la regenza fixà sin var 670'000 francs.

chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 25.09.2003